बे मेलाव 29 नं सोनाब कक्राझारनि एम एल ए आरो 8 नं द’तमा बियाबनि बिजाथि आरो बारग एन.डि.एफ.बि. धिरेन हान्जानि आर्मि सीफ नायस्रां वारीआ आलासि महरै बाहागो लानानै बिथां खौरांगिरिपोरनि सिगाङाव बुंथियो दि – एनडिएफबिनि मोनथाम हान्जाया बिटिआर गोरोबथानि सायाव गोजोनाखै। मानोना बिटिआर गोरोबथानि गेजेरजों जेलाव थानांनाय माखासे एनडिएफबि केदारफोरा उदां खालामनो हानांगौमोन नाथाय बेयो जाफुङाखैसै। आरो लोगोसे फैबाय थानाय बिसायख’थियाव बिपिएफ दोलोखौ मदद होनानै देरसार जाहोनानै उननि समाव जेलाव थानाय खेदारफोरखौ दिहुननायनि हाबा मावगोन होननानै बुंथियो।